Okresná prokuratúra Bratislava III 
Vajnorská 47, 832 77 Bratislava 3

Sp. zn. : 1 Pv 98/15/1103	Bratislava III, 25.2.2015
EEČ : 2-10-93-2015

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bratislava III
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
prečin nebezpečného vyhrážania podľa § 360 ods. 1, ods. 2 písm. a/  Tr.zák.,  ktorého sa dopustil na tom skutkovom základe, že  obv.XXXXX dňa 05. februára 2015 v čase okolo 14.47 h v Bratislave, na Cádrovej ulici s nožom v ruke sa vyhrážal poškodenej XXXXX so slovami  „ty kurva, ty štetka za 300 kurún, chod si obťažovať svojho muža, utekaj preč lebo ťa zabijem“, čím u poškodenej XXXXX vzbudil dôvodnú obavu o svoj život a zdravie,

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený príslušník  OR PZ Bratislava III, Obvodné oddelenie PZ Nové Mesto - východ uznesením sp.zn. ORP-166/NMZ-B3-2015 zo dňa 05.02.2015 podľa § 206 ods. 1 Tr.por. vzniesol obvinenie XXXXX pre prečin prečin nebezpečného vyhrážania podľa § 360 ods. 1, ods. 2 písm. a/  Tr.zák. na skutkovom základe uvedenom vo výrokovej časti tohto uznesenia. 
	XXXXX spáchanie činu, ktorý sa mu kladie za vinu priznal a popísal jeho priebeh, skutok úprimne oľutoval, a dal súhlas na podmienečné zastavenie trestného stíhania podľa § 216 ods. 1 Tr.por.
	Poškodená XXXXX popísala skutok tak ako je uvedený v enunciáte predmetného uznesenia. Z konania obv.XXXXX bola v šoku a mala strach o strach, že ju napadne alebo ohrozí, keď sa k nej priblížil na meter uvidela nôž, utekať nemohla nakoľko bola v šoku.
	Na základe dokazovania vykonaného v prípravnom konaní som dospel k záveru, že obv.XXXXX svojím úmyselným konaním naplnil všetky zákonné znaky skutkovej podstaty prečinu prečin nebezpečného vyhrážania podľa § 360 ods. 1, ods. 2 písm. a/ Tr.zák.  po objektívnej i subjektívnej stránke.
	Prečinu nebezpečného vyhrážania podľa § 360 ods. 1, ods. 2 písm. a/ Tr.zák. sa dopustí ten, kto sa inému vyhráža smrťou, ťažkou ujmou na zdraví alebo inou ťažkou ujmou takým spôsobom, že to môže vzbudiť dôvodnú obavu a spácha taký čin závažnejším spôsobom konania.
	Podľa § 138 ods. 1 písm. a/ Tr.zák. závažnejším spôsobom konania sa rozumie páchanie trestného činu so zbraňou.
	Podľa § 216 ods. 1 Tr.por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak:
         a/  vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
         b/  nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenie na jej náhradu a
         c/ vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
	XXXXX doposiaľ nebol súdne trestaný, ani prejednávaný pre priestupok v mieste trvalého bydliska.
     	Vyhodnotením vyššie uvedených skutočností som dospel k záveru, že v predmetnej trestnej veci boli splnené všetky zákonné podmienky pre rozhodnutie o podmienečnom zastavení podľa § 216 ods. 1 písm. a, b, c/ Tr.por.
	Podľa § 216 ods. 2 Tr.por. som obv.XXXXX určil skúšobnú dobu v trvaní 12 mesiacov. Takto určená dĺžka skúšobnej doby zodpovedá stupňu konania obvineného pre spoločnosť a je primeraná ako hrozba pokračovania v trestnom stíhaní na nápravu obvineného.
         	Z vyššie uvedených dôvodov som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Tuhý
prokurátor